ఈ రోజున డుంఢి గణపతిని పూజించాలి ..
ఈ రోజున డుంఢి గణపతిని పూజించాలి
Tue, Jan 20, 2015, 11:08 AM
సకలశుభాలను అందించే నాయకుడు ... వినాయకుడు. ఆయన ఆశీస్సులతో ... అనుగ్రహంతో వేసిన అడుగుమాత్రమే సత్ఫలితాలనిస్తుంది. అందువల్లనే భక్తులు అనునిత్యం ఆ స్వామిని పూజిస్తుంటారు ... అంకితభావంతో సేవిస్తుంటారు. ఇలా భక్తులతో నిత్యనీరాజనాలు అందుకునే వినాయకుడు వివిధముద్రలతో ... నామాలతో దర్శనమిస్తూ వుంటాడు.
ముఫ్ఫైరెండు వినాయక రూపాలు విశిష్టమైనవిగా ఆధ్యాత్మిక గ్రంధాలు చెబుతున్నాయి. వాటిలో 'డుంఢి వినాయక' రూపం ఒకటిగా కనిపిస్తుంది. డుంఢి వినాయకుడి పేరు పూణె సమీపంలోగల 'పాలీక్షేత్రం' లో వినిపిస్తుంది. బల్లాలేశ్వర్ అనే బాలభక్తుడు ప్రతిష్ఠించిన వినాయకమూర్తి, డుంఢి వినాయకుడిగా పూజాభిషేకాలు అందుకుంటూ వుంటాడు.
ఈ నామంతో .. ఈ రూపంతోగల వినాయకస్వామిని మాఘమాసంలో 'తిలచతుర్థి' రోజున పూజించాలని చెప్పబడుతోంది. మాఘశుద్ధ చతుర్థిని 'తిలచతుర్థి' అనీ ... 'కుందచతుర్థి' అని పిలుస్తుంటారు. ఈరోజున అత్యంత భక్తిశ్రద్ధలతో డుంఢి వినాయకుడిని పూజించి ... నువ్వులతో చేసిన లడ్డూలను స్వామికి నైవేద్యంగా సమర్పించాలి. అలాగే ఈ రోజున నువ్వులను దానంగా కూడా ఇవ్వాలి. ఈ రోజున డుంఢి వినాయకుడిని పూజించి .. ఉపవాసంతో కూడిన జాగరణ చేయడం వలన, సమస్త పాపాలు ... దోషాలు నశించి సకలశుభాలు చేకూరతాయని చెప్పబడుతోంది.
ee rojuna dundhi ganapatini poojinchaali ..
ee rojuna dundhi ganapatini poojinchaali
Tue, Jan 20, 2015, 11:08 AM
sakalasubhaalanu andinche nayakudu ... vinayakudu. aayana aasiissulatoe ... anugrahamtho vesina adugumatrame satphalitaalanistundi. anduvallane bhaktulu anunityam aa swaamini poojistuntaaru ... ankitabhaavamto sevistuntaaru. ilaa bhaktulatho nityaneeraajanaalu andukune vinayakudu vividhamudralatho ... naamaalato darsanamistuu vuntaadu.
muffirendu vinayaka roopaalu vishishtamainavigaa aadhyaatmika grandhaalu chebutunnaayi. vaatilo 'dundhi vinayaka' roopam okatigaa kanipistundi. dundhi vinayakudi paeru poonhe sameepamlogala 'palikshetram' loo vinipistundi. ballaleshwar ane balabhaktudu pratishtinchina vinaayakamuurti, dundhi vinayakudiga poojaabhishekaalu andukuntu vuntaadu.
ee naamamtho .. ee roopanthogala vinaayakaswaamini maghamasamlo 'tilachaturthi' rojuna poojinchaalani cheppabadutondi. maghashuddha chaturthini 'tilachaturthi' any ... 'kundachaturthi' ani pilustuntaaru. eerojuna atyanta bhaktishraddhalatho dundhi vinaayakudini poojinchi ... nuvvulatho chesina ladduulanu swaamiki naivedyamgaa samarpinchaali. alaage ee rojuna nuvvulanu daanamgaa kuudaa ivvali. ee rojuna dundhi vinaayakudini poojinchi .. upavaasamto kuudina jaagarana cheyadam valana, samasta paapaalu ... doshalu nasinchi sakalasubhaalu chekuurataayani cheppabadutondi.